**Styresystem for varemærkebrug**

Du kan bruge dette dokument som inspiration til, hvordan du udvikler og opbygger en FSC Chain of Custody-procedure for din egen virksomhed. Vær opmærksom på, at dette er et generisk, fiktivt eksempel, og at du skal udvikle din egen procedure, der er skræddersyet til din virksomheds struktur og til de områder, som din certificering dækker.

**VIGTIGT**

Dette dokument er udarbejdet af NEPCon som et generisk eksempel på et styresystem for varemærkebrug (FSC trademark use management system). Virksomheden, som optræder i proceduren, er fiktiv, og detaljerne skal kun fungere som eksempler.

Vi har udarbejdet procedureeksemplet for at hjælpe dig med at opfylde FSC’s standard for styresystem for varemærkebrug (FSC-STD-50-001 V2.0) ved at give dig et eksempel på, hvordan en procedure kan se ud.

Eksemplet er et redskab, som du kan vælge at bruge til at udvikle en procedure til din egen virksomhed, men kan ikke overføres direkte. Du skal altid udvikle og tilpasse din egen procedure.

Det er frivilligt, om du vil bruge dette dokument for at opnå et godkendt FSC-styresystem for varemærkebrug, og det garanterer ikke, at din egen procedure lever op til alle krav.

Vi har gjort vores bedste for at dække alle standardkrav i bilag of FSC-STD-50-001 v 2.0, men vi stiller ingen garanti for, at procedureeksemplet er fuldt dækkende.

Inden brug af et internt kontrolsystem skal I demonstrere en god forståelse af de pågældende kravved at indsende et tilstrækkeligt antal konsekutive korrekte godkendelsesanmodninger til certificeringsorganet for hver type tilsigtet anvendelse (f.eks. organisationer, der kontrollerer både mærkning (*on-productI*) og markedsføring (*off-product*) skal indsende anmodninger om hver). Det er efter skøn fra certificeringsorganet at afgøre, hvornår organisationen har vist en god historik af indsendelser. Bemærk venligst, at *online FSC Trademark Training Course for Certificate Holders* anbefales.

Husk at dette dokument skal være en del eller et bilag til de generelle FSC-procedurer i din organisation. For at kunne benytte et styresystem for varemærkebrug skal organisationen have standard FSC-STD-50-001 v 2.0 under certifikatets omfang. Systemet skal, med alle de betingelser, der er angivet i bilag A til standarden, godkendes af certificeringsorganet, før organisationen kan begynde at bruge den.

*OBS: Vi stiller dette procedureeksempel til rådighed for certificerede virksomheder i Danmark. Derfor har vi i dette dokument brugt symbolet ® til at vise, at FSC er et registreret varemærke. I mange lande bruger man i stedet symbolet TM, hvorfor det kan være nødvendigt at ændre symbolet, når du udarbejder din virksomheds procedure.*

Vores organisation implementerer vores eget styresystem for håndtering af varemærkebrug for at sikre, at alle varemærker er godkendt, før de offentliggøres.

Vores system dækker kun brug af *off-product*-mærkning, hvor Hr. Jensen har det overordnede ansvar og autoritet for organisationens overensstemmelse og kontakten med NEPCon vedrørende brug af varemærker.

Hr. Nielsen og Fru Hansen er blevet uddannet i FSC's varemærkebrug og fungerer som vores interne godkendere. Deres viden er blevet bekræftet og godkendt af NEPCon.

De udsteder interne godkendelser baseret på dette styresystem. Herudover vil Hr. Jensen sørge for årlige oplæringer om den opdaterede version af vores procedurer for at sikre kvaliteten og rigtigheden ved implementering af styresystemet for varemærkebrug.

Proceduren for at få godkendt ny brug af TMK off-product er:

* Send en email, hvor designet er vedhæftet til Hr. Nielsen og/eller Fru Hansen.
* Så vil Hr. Nielsen og/eller Fru Hansen se på det og sende en email tilbage til dig
	+ Email-emnet vil være:

Godkendelse nr (3 cifre) CoC TMK ddmmyy

* Alle vores godkendelser bliver gemt i en mappe (FSC TMK godkendelser) i vores IT-system og opbevares i mindst fem (5) år.

Forud for hver ny brug af FSC *on-product* brug vil Hr. Jensen sikre, at varemærkeanvendelsen er godkendt eksternt af vores certificeringsorgan NEPCon.